เป็นร้านบะหมี่เกี๊ยวรถเข็น..แต่ทำเส้นบะหมี่เอง มีเส้นแบบอื่นด้วยนะคะแต่ที่ขึ้นชื่อคือ บะหมี่เกี๊ยวค่ะ

ลักษณะก็เป็นร้านบะหมี่รถเข็นทั่วไป รสชาดดีค่ะ ให้ปริมาณเยอะ ราคาไม่แพง ตัวเส้นบะหมี่จะเป็นเส้นค่อนข้างกลมและอ้วนกว่าบะหมี่ร้านอื่นๆ แต่เส้นก็ไม่ได้ใหญ่เหมือนอุด้งหรือราเม็งนะคะ จะมี 2 สี คือ สีเหลือง และ สีเขียว รสชาดเดียวกัน ....มาถึงเกี๊ยว ก็อร่อยดี ส่วนตัวชอบเกี๊ยวแบบนี้ คือ เกี๊ยวไส้หมู ไม่ใช่เกี๊ยวหมูผสมหมูหมัก หรือกุ้ง ...มาที่น้ำซุป ร้านนี้จะออกแนวหวานๆค่ะ 

มาทาน 2 ครั้งแล้ว ถ้าใครชอบทานแบบไม่กังวลเรื่องมัน ก็อร่อยดี ในราคาไม่แพง 

ร้านนี้หาไม่ยากค่ะ อยู่แถวคลองผดุงกรุงเกษม ปากทางเข้า รร.สตรีวรนาถ (ซ.เทเวศร์ 1....ปากซอยเลยค่ะ) ...

ขายเฉพาะช่วงค่ำนะคะ 